Dagens bygning ble oppført i perioden 1968–1969 som lokaler for Helserådet og etter tegninger av Erling Viksjø og Inge A. Dahl, med fasader i naturbetong. Den ble senere tatt i bruk av Det juridiske fakultet ved UiO og gitt navnet Domus Nova (uformelt også bare kalt «Nova»). Fakultetet flyttet inn i en ny bygning like ved, Domus Juridica, i november 2019. Etter dette har Domus Nova blitt renovert. Bygningen har også blitt omtalt som St. Olavskvartalet og omtales av byggherren for renoveringen som Trekanten.